ช่วงที่ผ่านมาได้ไปธุระย่านศรีนครินทร์ มีคนแนะนำร้านซูชิบาร์ร้านนี้ ก็ลองไปดูแล้วกัน ร้าน Sushi Hana

ร้านนี้มี 3 สาขา สำหรับสาขาศรีนครินทร์ ร้านอยู่ด้านหลังห้างพาราไดส์พาร์ค เข้าซอยด้านข้างที่จะเข้าห้าง (ศรีนครินทร์ 57) แล้วเลี้ยวซ้ายเลาะด้านหลังมาครับ ร้านเด่นอยู่มองหาไม่ยาก

ที่นี่ก็เหมือนร้านซูชิบาร์ยอดนิยมหลายแห่งครับ ร้านมีโปรโมชันเมนูลดราคากันทุกเดือน ของที่ร้านยังมีโปรโมชันลดพิเศษบางเมนูอีก 50% สำหรับคนที่สมัครบัตรสมาชิกของร้านด้วย

สาขานี้ร้านไม่ใหญ่มาก ตอนเย็นบางทีก็ต้องรอคิว ผมนั่งตรงเคาน์เตอร์ก็ดูเชฟปั้นกันต่อหน้า

เริ่มด้วยเมนูชอบส่วนตัว หยึยๆ หน่อย หมึกดองวาซาบิ (Tako Wasabi) จานนี้ทานร้านไหนคงไม่ต่างกัน วาซาบิที่นี่สดดี อีกจานที่สั่งเป็นหอย Hotate Sashimi มีโปรลด 40% พอดีก็เลยโดนซะหน่อย

ต่อมามีโอกาสได้ไปอีกครั้งหนึ่งมีโปรแซลมอน ก็เลยลองสั่งซูชิหลายแบบ ที่นี่จะเสิร์ฟในจานแบบบันได ถ้าหลายชิ้นบันไดก็จะอลังการขึ้น ส่วนของปลาสด แน่น ชิ้นใหญ่ดีครับ

เมนูเคียงที่นี่เป็นซุปใสวากะเมะ ซุปอร่อยมาก คล่องคอดี ไม่ค่อยเห็นร้านเสิร์ฟซุปแบบนี้

ถ้าเอาคุ้มในจานเดียวก็แนะนำ Hana Sushi Don ข้าวหน้าปลาดิบจัดเต็ม มีเนื้อปูด้วย 370 บาทเท่านั้น

ที่ร้านมีคิดค่าบริการเพิ่มอีกคนละ 20 บาท รวมชาเขียวเย็นมาให้พร้อม จากการไปมา 2 ครั้ง การให้บริการก็แกว่งๆ หน่อย ตามจำนวนลูกค้าที่อยู่ในร้าน ราคาซูชิก็ถือว่าปกติสำหรับขาจร มาก็ควรสั่งเมนูโปรโมชันจะได้แพงมาก แต่ถ้าเป็นสมาชิกและมาเรื่อยๆ ก็น่าจะคุ้มอยู่เหมือนกัน